b'\n_START_ARTICLE_\nThe Cinema Show\n_START_SECTION_\nStruktur\n_START_PARAGRAPH_\nSangen er delt inn i to hovedseksjoner, med den f\xc3\xb8rste som en enkel vise spilt p\xc3\xa5 12-strengers gitar med Peter Gabriel og Phil Collins i tett vokalharmoni. Teksten er en kort historie basert p\xc3\xa5 T. S. Eliots Romeo og Julie fra diktet The Waste Land, som gj\xc3\xb8r seg klare til et stevnem\xc3\xb8te. F\xc3\xb8rste vers forteller om Julies forberedelser, som er litt vimsete og uskyldige. Andre vers forteller om Romeos forberedelser, med seksuelle forh\xc3\xa5pninger for kvelden._NEWLINE_Den andre seksjonen med vokal er en reprise av refrenget. Denne starter etter et langt soloparti, og kommer s\xc3\xb8ml\xc3\xb8st inn. Teksten her er en referanse til den greske mytologiens figur Tiresias, som levde som b\xc3\xa5de mann og kvinne, og som konkluderte med at kvinner har st\xc3\xb8rre utbytte av sex enn det menn har. Omtrent 6 minutter ut i l\xc3\xa5ta starter en nesten 5 minutter lang keyboardsolo av Tony Banks. Kompet g\xc3\xa5r i 7/8-takt, noe som er veldig rytmisk komplisert. Her er det kun Mike Rutherford, Phil Collins og Tony Banks som spiller, og under konserter forlot Steve Hackett og Peter Gabriel scenen under denne delen. Avslutningen leder inn i l\xc3\xa5ta \xc2\xabAisle of Plenty\xc2\xbb.'